
Text rozhodnutia
Súd: Krajský súd Bratislava Spisová značka: 2Cob/324/2010 Identifikačné číslo súdneho spisu: 1505227032 Dátum vydania rozhodnutia: 15. 05. 2012 Meno a priezvisko sudcu, VSÚ: JUDr. Lenka Praženková ECLI: ECLI:SK:KSBA:2012:1505227032.1 Uznesenie Krajský súd v Bratislave v právnej veci žalobcu: BL Finance, s r.o., so sídlom Šoltésovej 14, 811 08 Bratislava, IČO: 44 307 683, zast. advokátskou kanceláriou SOUKENÍK - ŠTRPKA, s.r.o., Šoltésovej 14, 811 08 Bratislava proti žalovanej: F. Q., bytom O. 1, XXX XX B., o zaplatenie istiny 1.039,77 Eur s prísl. a zmluvnej pokuty 207,95 Eur, o späťvzatí žaloby v konaní, o odvolaní žalobcu proti rozsudku vydaného Okresným súdom Bratislava V č. k. 21Cb/9/2007-185 zo dňa 10.06.2010 takto r o z h o d o l : Krajský súd v Bratislave späťvzatie žaloby zo dňa 10.04.2012 p r i p ú š ť a, rozsudok Okresného súdu Bratislava V č. k. 21Cb/9/2007-185 zo dňa 10.06.2010 z r u š u j e a konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Rozsudkom č. k. 21Cb/9/2007-185 zo dňa 10.06.2010 súd prvého stupňa zamietol žalobu a žalovanej nepriznal náhradu trov konania. Podaním zo dňa 10.04.2012, podaným na súd dňa 12.04.2012 zobral žalobca svoju žalobu v celom rozsahu späť, pretože so žalovanou uzavrel Dohodu o zaplatení dlžnej sumy, čím všetky vzájomné práva a povinnosti vyplývajúce zo zmluvy o úvere č. 1043841349 so žalovanou považuje žalobca za uronené. O trovách konania navrhol rozhodnúť tak, že žiadnemu z účastníkov súd náhradu trov konania neprizná. Podľa § 96 ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom k tomu, že žalobca v rámci odvolacieho konania, teda do nadobudnutia právoplatnosti rozhodnutia súdu prvého stupňa zobral svoju žalobu späť a žalovaná nevyjadrila so späťvzatím žaloby svoj nesúhlas (na vyjadrenie prípadného nesúhlasu so zastavením konania bola vyzvaná výzvou odvolacieho súdu zo dňa 18.04.2012), odvolací súd podľa ust. § 208 O.s.p. rozhodol o pripustení späťvzatia, ďalej o zrušení rozhodnutia súdu prvého stupňa a zastavení konania. Podľa § 224 ods. 1 O.s.p. ustanovenia o trovách konania pred súdom prvého stupňa platia i pre odvolacie konanie. Podľa § 146 ods. 1 písm. c/ O.s.p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. Podľa § 146 ods. 2 O.s.p. ak niektorý z účastníkov zavinil, že konanie sa muselo zastaviť, je povinný uhradiť jeho trovy. Ak sa však pre správanie odporcu vzal späť návrh, ktorý bol podaný dôvodne, je povinný uhradiť trovy konania odporca. O náhrade trov konania, odvolací súd rozhodoval podľa s ust. § 224 ods. 1 O.s.p. v spojení s ust. § 146 ods. 1 O.s.p., pretože na použitie výnimky uvedenej v § 146 ods. 2 O.s.p. neboli dôvody. Žalobca zavinil zastavenie konania procesným úkonom späťvzatím žaloby pre uzavretie mimosúdnej dohody so žalovanou (teda žaloba nebola vzatá späť pre správanie sa žalovanej) a žalovaná si náhradu trov konania neuplatnila. Toto rozhodnutie odvolacieho senátu bolo prijaté hlasovaním v pomere hlasov: za 3 : 0 proti. Poučenie: Proti tomuto uzneseniu odvolanie nie je prípustné.

